# **Љубав према људима и природи је љубав према Богу**

Драга децо,

као што знате, Бог је створио свет из љубави. Створио је небо, земљу, биљке, животиње и на крају - човека. Бог је човеку поклонио читав свет, са жељом да се човек брине о природи, да је воли и чува. Тако човек ступа у заједницу љубави са Богом, природом и са другим људима. Бог жели да сви људи, као и сва природа постану једна велика породица у којој влада љубав. Ако се човек брине о свету и воли природу, он тиме показује да воли и Бога јер је Бог Створитељ света. А ту љубав ћемо показати тако што ћемо се трудити да не загађујемо реке, шуме, градове, да не ловимо животиње, да их нахранимо када смо у могућности, да садимо дрвеће, да не прљамо улице... Значи, треба да бринемо о природи, о свему што нас окружује, јер чувајући природу испуњавамо Божју вољу, а чувамо и здравље свих људи на Земљи. Ова фотографија је пример који нам показује како је лепо боравити у природи која је чиста и очувана, и у којој се види сва лепота Божје творевине.

Размисли:

-Шта би ти могао учинити у својој околини да би показао да се бринеш о природи?